# Søknadsmal – Søknad om støtte til bokprosjekter

Versjon: 1.0

**Generell veiledning**

NB! Malen for prosjektbeskrivelse som er angitt nedenfor, må følges. Slett hjelpetekstene og fyll inn tekst for samtlige punkter i malen. Prosjektbeskrivelsen skal være på maksimalt 6 sider inkludert referanseliste. Sideformat skal være A4 med 2 cm marger, 11 pkt. skrift (Arial, Calibri og Times New Roman) og enkel linjeavstand. For referanseliste, tabeller og evt. figurtekst kan skriftstørrelse 9 benyttes. Prosjektbeskrivelsen er obligatorisk for å få støtte fra stiftelsen EBV. Søknader sendes som et PDF vedlegg til soknad@enbedreverden.no innen søknadsfrist.

Ønsker dere veiledning i søknadsskriving og/eller prosjektplanlegging? Vi tilbyr veiledning fra erfarne seniorrådgivere innen feltet. Send epost til soknad@enbedreverden for mer informasjon senest 3 uker før fristen.

Utdelinger foreslås av et utdelingsråd med representanter fra ansatte og styremedlemmer. Dette rådet rangerer de innsendte søknadene basert på prosjektets tematikk og hvordan prosjektet har svart på spørsmål og retningslinjer i denne malen. Styret i stiftelsen fatter det endelige vedtaket om utdelinger.

Fram til og med 31.12.2024 vil støtten fra EBV som deles ut til enkeltprosjekter være oppad begrenset til kr 100,000. Tre firedeler av støtten vil bli delt ut ved prosjektstart, mens det resterende beløp vil bli utbetalt ved innsendelse av sluttrapport. Sluttrapporten må være av en slik kvalitet at material derfra kan potensielt benyttes i stiftelsens egen årsrapport.

1. **Prosjektets tittel**
2. **Bakgrunn for prosjektet**
* Beskriv bakgrunnen for prosjektet. Hvilke behov eller utfordringer ligger til grunn for bokprosjektet?
* Spesifiser prosjektets målsetning(er).
* Beskriv prosjektets relevans i forhold til stiftelsens formål.
1. **Innhold/temaer og målgruppe**
* Beskriv innhold og temaer i boken
* Beskriv målgruppe
1. **Gjennomføring**

3.2 Om forfatteren(e)

Presenter informasjon om forfatteren(e) og deres relevante kvalifikasjoner og eventuelle tidligere utgivelser. Beskriv hvordan forfatteren og eventuelle samarbeidspartnere har den nødvendige kompetansen for å gjennomføre prosjektet. Inkluder CV for nøkkelperson(er) (max 1 side per CV).

3.3 Tidsramme

Beskriv startdato og sluttdato. Maks prosjektlengde er i utgangspunktet 12 måneder.

* 1. Fremdriftsplan

Beskriv plan for gjennomføring. Hvem er ansvarlig for de ulike elementene, og når skal de eventuelt ferdigstilles. Legg vekt på milepæler i prosjektet. Oppgi omtrentlige datoer for når de viktigste milepælene fullføres.

* 1. Foreligger kontrakt/intensjonsavtale med forlag?

Det er en fordel om det foreligger en avtale. Beskriv plan for utgivelse, markedsføring og distribuering.

1. **Forventet virkning**

Beskriv de forventede resultatene av bokprosjektet og hvordan det vil påvirke målgruppen og samfunnet generelt.

1. **Budsjett**

Presenter et totalbudsjett for skriveprosjektet. Beskriv eventuelle andre finansieringskilder du har eller søker, og hvor mye det søkes om fra stiftelsen EBV. Dette gir et helhetlig bilde av prosjektets økonomiske støtte.